Dürnten
Düürnte (amtlich Dürnten) isch e politischi Gmäind im Bezirk Hiiwiil im Kanton Züri, Schwiiz.

Geografi 
Düürnte liit am Südweschthang vom Bachtel. Zue de Gmäind ghööred au na d Wiiler Oberdüürnte (Oberdürnten) und Tann.

S Piet vo de Gmäind umfasst 59,3 % landwirtschaftlichi Flèchi, 16,7 % Wald, 15,5 % Sidligsflechi, 7,1 % Vercheersflechi und 0,9 % Gwässerflechi.

Gschicht 
Düürnte isch zum eschte Mal gnamset worde im Jaar 743/747 als Tunriude, Tann 1301 als Tann.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 16,4 % (Stand 2011).

Religion 
40,2% vo de Iiwooner sind evangelisch-reformiert, 26,7% sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 4,5 %, CVP 8,3 %, EDU 8,5 %, EVP 3,8 %, FDP 8,6 %. GLP 8,9 %, GP 7,3 %, SP 12,5 %, SVP 36,9 %, Suschtigi 0,6 %.

Gmäindspresidänt isch de Hubert J. Rüegg (Stand 2012).

Wirtschaft 
D Arbetslosigkäit isch im Jaar 2010 bi 3,6 % gläge.

Tieläkt 
De züritüütsch Tieläkt vo Düürnte ghört zue de Seemundarte.

Bekannti Lüüt us Düürnte 
 Rudolf Schoch (1896–1982), Musigpädagoog
 Albert Weber (1883–1957), Leerer und Germanischt

Literatur 
 Markus Stromer, Gemeinderat Dürnten (Hrsg.): Dürnten: 1250 Jahre Ortsgeschichte. Politische Gemeinde, Dürnten 1995.
 Hermann Fietz: Die Kunstdenkmäler des Kantons Zürich, Band II: Die Bezirke Bülach, Dielsdorf, Hinwil, Horgen und Meilen. (= Kunstdenkmäler der Schweiz. Band 15). Hrsg. von der Gesellschaft für Schweizerische Kunstgeschichte GSK. Bern 1943.

Weblink 

 www.duernten.ch

Fuessnote 

Ort (Kanton Züri)